Vermiste man se lyk in vlak graf gevind | Maroela Media
Die vlak graf waar die man se liggaam gevind is. Foto: SAPD
Lt.kol. Moatshe Ngoepe, provinsiale polisiewoordvoerder, het Saterdag gesê die man, 'n Egiptenaar in sy 40's, is in Oktober by die Marble Hall-polisie as vermis aangemeld. Daar is vermoed dat hy aangeval, vermoor en van sy voertuig beroof is.
"'n Soektog na die man is van stapel gestuur, waarna sy liggaam in 'n vlak graf in 'n veld langs 'n rivier in die Rakgoadi-omgewing opgespoor is," het Ngoepe gesê.
Speurwerk het tot drie verdagtes se inhegtenisneming in die Ditholong-nedersetting gelei. Die polisie het tydens hul inhegtenisneming beslag gelê op die slagoffer se voertuig en voorwerpe waarmee hy glo vermoor is.
Die verdagtes, tussen 24 en 41 jaar oud, moet Maandag in die Motetema-landdroshof verskyn op aanklagte van ontvoering, moord, roof en die besit van 'n beweerde gesteelde voertuig.
Hulle het darem die man begrawe….. waarom al die moorde??? Is dit werklik 'n geval can vreemdelinge haat???